Diari Oficial de la Generalitat Valenciana


Sumari del DOGV 9513, del 17-01-2023 (2022/12712)

RESOLUCIÓ 4329-NZ-5247-HUC, de 19 de desembre de 2022. de la Direcció Gerència del CHPCS, pel qual es dona de desembre de publicitat a la constitució de la comissió per a la selecció i provisió de places en el CHPCS: processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix. Col·legi Vocalies. Personal col·laborador.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/12513


Data del document
:   19-12-2022

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ 3072-ZY-1756-XOE, de 19 de desembre de 2022. de la Direcció Gerència del CHPCS, pel qual es dona de desembre de publicitat a la constitució de la comissió per a la selecció i provisió de places en el CHPCS: processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix. Col·legi Vocalies. Personal col·laborador. [2022/12062]  
  
  
La taula general de negociació del Consorci Hospitalari Provincial de Castelló, reunida en sessió ordinària de 23 de novembre de 2022 acorda, per unanimitat, l'aprovació de la «constitució de la comissió per a la selecció i provisió de places en el CHPCS: processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix. Col·legi vocalies. Personal col·laborador».  
  
En virtut del que es disposa en el seu apartat huité, es procedeix a la publicació en el Diari Oficial de la Generalitat Valenciana.  
El director gerent del consorci, en qualitat de president de la representació del consorci en la negociació col·lectiva amb els representants sindicals, segons es disposa en l'apartat B.8 de l'Acord de 31 de maig de 2021, del Consell de Govern, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospitalari Provincial de Castelló, publicat en el Diari Oficial de la Generalitat Valenciana número 9107 de 15 de juny de 2021, disposa:  
Fer públic en el Diari Oficial de la Generalitat Valenciana, el text integre aprovat per la taula general de negociació relatiu a la constitució de la comissió per a la selecció i provisió de places en el CHPCS: processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix. Col·legi vocalies. Personal col·laborador.  
  
Castelló de la Plana, 19 de desembre de 2022.- El director gerent (p. d. Acord 31 de maig de 2021; DOGV 9107, de 15.06.2021): Joaquín Sanchis García.  
  
  
Constitutció de la Comissió per a la selecció i provisió de places en el CHPCS: Processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix. Col·legi vocalies. Personal col·laborador  
  
1. Objecte  
L'objecte de la present Resolució és constituir la Comissió per a la selecció i provisió de places en el CHPCS: processos d'oposicions, provisió de llocs de treball, mobilitats orgàniques i funcionals, mobilitat interna temporal voluntària per a la millora i promoció professional del personal laboral fix, regular la seua composició i establir les mesures per a la formació i posada en funcionament del Col·legi de vocalies, així com regular el personal col·laborador en els dits processos.  
  
2. Composició de la Comissió  
2.1. La Comissió constituïda per 8 membres es compondrà de forma paritària per 4 membres de la direcció i 4 membres per part de les organitzacions sindicals amb representació en la Mesa General de Negociació, sota la presidència de la Direcció Gerència.  
Caldrà ajustar-se al principi de participació equilibrada de dones i homes de conformitat amb les lleis vigents d'igualtat efectiva entre dones i homes.  
2.2. La representació de la direcció es compondrà per un personal que assumesca els llocs directius en la distintes àrees d'activitat: Econòmica, mèdica i infermeria, que actuaran com a titulars, designant els seus suplents per als supòsits de vacant, absència o malaltia i per un empleat públic designat per la Direcció Gerent, amb el seu respectiu suplent.  
2.3. Les organitzacions sindicals representatives en la Mesa General de Negociació designaran cada un d'ells de forma nominativa a titular i suplents.  
2.4. La presidència de la Comissió serà exercida per la Direcció Gerent i la secretaria per un empleat públic designat per aquesta.  
  
2.5. La Comissió es regirà, quant a la seua organització i funcionament, pel que disposen les normes bàsiques de procediment administratiu que regulen els òrgans col·legiats.  
2.6. La Comissió quedarà constituïda mitjançant una resolució de la Direcció Gerent i serà publicitada en la web del Consorci. Els canvis que es produesquen en la seua designació hauran de ser notificats dins del termini establit i en la forma escaient i una vegada dictada una resolució, publicada en els mateixos termes.  
  
3. Funcions de la Comissió  
La Comissió tindrà les funcions següents:  
Resoldre les sol·licituds d'incorporació al Col·legi així com requerir als interessats l'esmena de deficiències o aportació de documents.  
Elevar a la Direcció Gerència proposta de constitució del Col·legi de Vocalies i borsa de personal col·laborador, amb especificació de categories i si és el cas, especialitat.  
Realitzar per sorteig l'elecció de les persones vocals, membres dels òrgans de selecció, provisió i mobilitat, de places bàsiques, d'entre les persones que integren el Col·legi constituït a l'efecte.  
Realitzar, per sorteig, l'elecció del personal col·laborador en tasques contingents en processos selectius que resulten massius.  
Informar a la Direcció Gerència, si és el cas, la falta de personal integrant en el Col·legi, en la categoria o especialitat requerides.  
  
Comprovació que els seleccionats complesquen amb els requisits de pertinença al Col·legi.  
Elevar a la Direcció Gerència, proposta de nomenament com a vocal o personal col·laborador.  
Resoldre els casos d'abstencions i recusacions.  
Resoldre els supòsits de sol·licituds d'exclusió i suspensió temporal de pertinença al Col·legi.  
Actualitzar semestralment, o almenys anualment, la relació de membres del Col·legi, elevant a la Direcció Gerent la proposta definitiva per a la seua publicació en la Web del CHPCS.  
Proposar a la Direcció Gerència proposta de valoració de la pertinença al Col·legi, com a mèrit en aquells processos que ho estime oportú.  
Els que formen part del Col·legi de Vocalies per a la composició dels òrgans de selecció, provisió i mobilitat, deuran:  
- Tindre la condició de persona empleada pública fixa del CHPCS.   
- Tindre la dita condició de fix en un grup de titulació de nivell acadèmic igual o superior a l'exigida per a les places que constituesquen el procés de provisió, selecció o mobilitat.  
- Posseir formació en matèria d'igualtat, d'acord amb l'Acció 07 del II Pla d'igualtat en matèria de tribunals.  
- El personal d'elecció o de designació política, el personal funcionari interí, estatutari temporal, el personal laboral no fix i el personal eventual no podrà formar part dels òrgans de selecció i provisió. Tampoc podran formar part d'aquests òrgans, les persones que hagen exercit activitat de preparació d'aspirants per a l'ingrés en l'ocupació pública o hagueren col·laborat durant aquest període amb centres de preparació d'oposicions en els últims cinc anys.  
- Comprometre's a acceptar els nomenaments que se li assignen com a integrant del col·legi, així com no renunciar-hi posteriorment, excepte per causa d'abstenció o recusació, de conformitat amb el que preveu l'article 23 de la Llei 40/2015, d'1 d'octubre, de règim jurídic del sector públic, i per altres motius degudament documentats.  
  
L'incompliment d'aquest compromís comportarà la pèrdua dels beneficis que pogueren trobar-se associats a la pertinença al Col·legi.  
  
La pertinença a l'òrgan de selecció que s'efectua arran de la incorporació al Col·legi, serà sempre a títol individual, no podent tindre's en representació o per compte de ningú.  
Les persones que formen part dels òrgans col·legiats, excloent la presidència i secretaria, seran designades per sorteig, realitzat per la Comissió entre els que integren un col·legi constituït per personal del CHPCS que complesca els requisits establits i que haja manifestat la seua voluntat de pertànyer al dit col·legi.  
De no existir personal voluntari suficient per a una categoria i, si és el cas, especialitat determinada en el col·legi corresponent, les persones restants seran designades per la Direcció Gerència del CHPCS, d'entre personal empleat públic fix al servei del sector públic.  
Les designacions de la presidència i secretaria dels òrgans de selecció s'efectuarà per la Direcció del Consorci entre personal empleat públic fix al servei del Consorci Hospitalari Provincial de Castelló que reunesca les condicions de titulació establides.  
  
4. Procediment per a la inscripció en el Col·legi.  
4.1. Estarà format per totes aquelles persones interessades a formar part dels òrgans col·legiats de provisió, selecció i mobilitat dels recursos humans del CHPCS que complesquen amb els requisits assenyalats anteriorment i que siguen inscrites per l'òrgan competent en el referit col·legi.  
4.2. En el termini d'un mes des de la sessió constitutiva de la Comissió de selecció, provisió i mobilitat, la Direcció Gerència iniciarà el procediment d'inscripció en el Col·legi, per mitjà d'anunci en la pàgina web del CHPCS  
Les persones interessades hauran d'omplir i presentar en el registre del Consorci sol·licitud en model normalitzat, que es disposarà en la pàgina web i en la unitat de registre. La persona sol·licitant haurà d'indicar la titulació acadèmica en virtut de la qual ocupa la seua actual plaça, la categoria professional en què tinga la condició de personal fix del CHPCS, o funcionari de carrera/estatutari fix/laboral fix adscrits al CHPCS, sense perjudici de les places que estiga ocupant com a promoció professional temporal o millora d'ocupació (que no sent ocupada en propietat, no habilita per a la integració en el col·legi en aquesta categoria temporal, sinó en la que es té en propietat), així com la categoria professional i, si és el cas, especialitat, en la què es vullga inscriure, sempre que en reunesca els requisits.   
4.3. S'estableix un termini inicial de presentació de sol·licituds, de 15 dies naturals, a comptar des de l'endemà de la inserció d'aquesta convocatòria en la pàgina web del CHPCS. Una vegada resoltes les sol·licituds d'incorporació al Col·legi i la seua constitució, a partir de l'1 de gener de 2023 la presentació de sol·licituds no estarà subjecta a termini, i en conseqüència, es podran presentar en qualsevol moment de l'any.  
  
La sol·licitud inclourà el compromís d'acceptar els nomenaments que se'ls assignen com a integrant dels òrgans col·legiats tècnics de selecció, provisió i mobilitat, així com de no renunciar-hi posteriorment, excepte en processos d'oposicions per a la provisió definitiva, en els què concórrega fase d'exercici d'oposició, per causa d'abstenció o recusació, de conformitat amb el que preveu l'article 23 i 24 de la Llei 40/2015, d'1 d'octubre, de règim jurídic del sector públic, i per altres motius degudament documentats.  
L'incompliment d'aquest compromís comportarà la pèrdua dels beneficis que pogueren trobar-se associats a la pertinença al Col·legi.  
  
Les sol·licituds s'adreçaran a la Comissió del Col·legi de Vocalies del CHPCS i hauran de ser presentades en el registre del CHPCS.  
4.4. Estudiada la sol·licitud, en cas d'observar alguna deficiència o falta de documentació, es requerirà la persona sol·licitant perquè esmene la dita deficiència o aportació en els documents preceptius en el termini de 10 dies hàbils, amb indicació que si així no ho fera, se la tindrà per desistida de la petició, mitjançant una resolució emesa a l'efecte.  
  
4.5. La Comissió del Col·legi de Vocalies, elevarà proposta a la Direcció Gerència, qui a la vista de la mencionada proposta, dictarà una resolució comprensiva de la relació de persones incloses i excloses en els col·legis, amb indicació de la categoria professional i, si és el cas, especialitat corresponent.  
La dita resolució es publicarà en la pàgina web del CHPCS. Contra ella les persones interessades podran interposar recurs d'alçada davant la Direcció Gerència del CHPCS en el termini d'un mes, comptat a partir de l'endemà de la publicació en la forma establida en el paràgraf anterior, de conformitat amb els articles 121 i 122 de l'esmentada Llei 39/2015, d'1 d'octubre.  
En el cas que la sol·licitud d'incorporació al col·legi no siga resolta expressament en el termini de tres mesos, la persona interessada podrà entendre estimada per silenci positiu i, en conseqüència, acceptada la seua incorporació al Col·legi.  
4.6. La validesa de la inclusió en el Col·legi serà indefinida, fins que la persona deixe de complir amb els requisits per a pertànyer al dit col·legi. No obstant això, la persona interessada podrà sol·licitar deixar d'estar inclosa transcorreguts almenys dos anys des de la seua inscripció inicial, la qual comportarà provisionalment l'exclusió del col·legi, amb efectes des de la seua presentació. Aquesta sol·licitud de baixa podrà entendre's estimada per silenci positiu, i en conseqüència, acceptada en el cas que no siga resolta en el termini d'un mes.  
Així mateix, podrà sol·licitar en qualsevol moment, llevat que haja estat designada com a membre d'òrgan col·legiat de selecció o provisió, suspendre temporalment la seua pertinença al Col·legi per períodes no inferiors a sis mesos. Igualment, la sol·licitud de suspensió podrà entendre's estimada per silenci positiu, i en conseqüència, acceptada en el cas que no siga resolta en el termini d'un mes.  
4.7. Cada semestre, i en tot cas, una vegada a l'any, i quan siga necessària la composició d'una Comissió de Valoració i s'hagen produït inscripcions noves, la Comissió actualitzarà i elevarà per a la seua publicació, la relació de les persones que s'hagen inclòs en el Col·legi. La relació es confeccionarà per categories, i, si és el cas, especialitat, per ordre alfabètic i es publicarà en la pàgina web del CHPCS.  
  
Les dades de caràcter personal dels participants en aquestes convocatòries seran incorporades a un fitxer per al seu tractament per aquesta entitat, amb finalitat exclusivament administrativa en l'àmbit de les seues funcions i competències. En el marc d'allò que s'ha previst per la Llei 39/2015, d'1 d'octubre, del procediment administratiu comú de les administracions públiques, per a la pràctica i garantia del principi de publicitat, la participació en la convocatòria implica necessàriament el consentiment exprés per al tractament de les dades personals amb aquesta finalitat.  
  
5. Designació dels òrgans col·legiats  
5.1. La Comissió, efectuarà el sorteig per a la formació dels òrgans col·legiats, a excepció de la secretaria i presidència, així com d'aquelles persones integrants dels òrgans de provisió que, segons la normativa vigent, corresponga proposar per part de la Direcció Gerència del CHPCS. La manera del sorteig serà determinada per acord de la Comissió assegurant la transparència del procediment i la igualtat d'oportunitats entre els sol·licitants.  
Els concrets nomenaments per a la convocatòria específica es duran a terme de conformitat amb allò que s'ha indicat en les bases generals i específiques que regeixen els processos selectius d'ingrés o accés de personal al CHPCS, així com de conformitat amb el que disposen els estatuts i acord de delegació de competències.  
5.2. En el cas que no existira personal voluntari suficient en la relació del Col·legi respecte d'una categoria o, si és el cas, d'una especialitat determinada, les persones que foren necessàries seran designades per la Direcció Gerència del CHPCS, i d'acord amb el que estableix l'article 60 del text refós de la Llei de l'Estatut bàsic de l'empleat públic.  
  
  
6. Valoració de la participació en el Col·legi  
La participació en el Col·legi per a la selecció i provisió de places del personal del Consorci Hospitalari Provincial de Castelló serà valorada en la carrera/desenrotllament professional en l'apartat corresponent a compromís amb l'organització. Així mateix, la Comissió, podrà elevar a l'òrgan corresponent proposta de valoració de la dita participació com a mèrit en processos que considere oportuns, sempre que es tracte de processos interns que no estiguen subjectes a una regulació normativa legal o reglamentària que determine criteris tancats d'aplicació.  
  
7. Personal col·laborador en les tasques contingents en processos de selecció, provisió o mobilitat massius per a la realització de tasques auxiliars de tràmit i col·laboració.  
Per als processos de selecció, provisió, mobilitat que pel nombre d'aspirants presentats o altres singularitats que es consideren rellevants, es requeresca, per raons de contingent, comptar amb personal col·laborador, la designació d'aquest s'efectuarà a través del mateix procediment exposat per a la selecció de les vocalies. A l'efecte, els empleats en la seua sol·licitud d'inclusió en el Col·legi hauran de manifestar expressament que desitgen ser seleccionats per a la seua participació com a col·laboradors, no podent sol·licitar la dita condició si no han sol·licitat també la de vocalia.  
La condició de personal col·laborador no exigeix la fixesa del vincle professional, per tant podran sol·licitar la seua inclusió en el Col·legi només als efectes de personal col·laborador, el personal interí, laboral funcionari o estatutari, que ocupe vacant o substituesca titular amb reserva de lloc en ocasió d'excedència o una altra situació administrativa amb reserva de lloc, inclòs per tant, el personal indefinit no fix. En aquests casos, sí que s'escau la participació només als efectes de personal col·laborador, atés que no poden participar com a vocals.  
  
Les condicions i procediment d'inscripció, pertinença i suspensió, seran els mateixos que els establits per al personal vocal, sense perjudici que la seua pertinença a la borsa de col·laboradors estarà condicionada, en tot moment, a la vigència de la seua vinculació professional amb el CHPCS.  
8. La comunicació al personal seleccionat, vocal o col·laborador, així com qualsevol notificació necessària s'efectuarà per mitjà del correu electrònic facilitat en la seua instància d'incorporació al Col·legi, sent responsabilitat de la persona empleada pública notificar dins del termini establit i en la forma escaient qualsevol modificació respecte d'això.  
9. Entrada en vigor La present Resolució entrarà en vigor l'endemà de la seua publicació en el Diari Oficial de la Generalitat Valenciana.